Teeme Ära talgupäeva eestvedaja, Eestimaa Looduse Fondi juhatuse liige Tarmo Tüür lausus, et kirjapanek talgutele aitab talgujuhil päeva paremini ette valmistada. "Nime kirjapanek on ühtviisi hea nii talgulisele kui talgujuhile. Tänu sellele saab talgupäeva ettevalmistusi paremini korraldada, planeerida talgutöid, varuda tööriistu, talgusuppi jm," selgitas Tüür. Sel aastal on lihtsam ka  gruppide registreerimine. Mitme inimese kirjapanekuks ei ole tarvis nimesid ükshaaval sisestada, vaid võib saata grupi andmed e-postiga aadressil grupid@teemeara.ee või helistada 535 64722.